06/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 17 de marzo de 2016 pola que se concede a autorización administrativa previa, de construcción e declaración de utilidade pública, en concreto, dunha instalación eléctrica no concello de Cabana de Bergantiños (IN407A 2014/109-1)

Resolución do 17 de marzo de 2016, da Xefatura Territorial da Coruña, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Cabana de Bergantiños (expediente IN407A 2014/109-1) Expediente: IN407A 2014/109-1 Promotor: Unión Fenosa Distribución, S. A. Instalación: LMT, CT, RBT Fontefría e anexo 1. Concello: Cabana de Bergantiños FEITOS 1. O 01/08/2014 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2. Características técnicas: – Liña eléctrica de media tensión aérea a CT Fontefria a 20 kV, cunha lonxitude de 1,790 km, coa orixe en apoio n.º 23 da LMT CBA-803, tramo entre a derivada ao CT Hormigones de Borneiro (Expte.51699) e o CT Borneiro (Expte.144/95), condutor tipo LA-56/54,6 mm 2, e final no CT Fontefría (proxectado). – Centro de transformación intemperie Fontefria, cunha potencia de 100 kVA, e unha relación de transformación de 20000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 07/10/2014. – DOG: 07/11/2014. – BOP: 28/10/2014. – Xornal “La Voz de Galicia”: 06/11/2014. – Taboleiro de anuncios do Concello segundo o certificado da Secretaría municipal do 02/12/2014. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do concello indícase que non se formularon alegacións.4. Durante o período no que se someteu ó trámite de información pública foron presentadas as seguintes alegacións que, unha vez trasladas ó promotor este respondeu: – Victoria Paz Gorron Andreica, mediante escrito do 13 de novembro de 2014, alega en síntese o seguinte: Denuncia erros na cartografía empregada no proxecto. Aporta un levantamento topográfico. Propón un trazado alternativo ao do proxecto. E aporta acordo con todos os novos afectados excepto un que é descoñecido. – En escrito de data 11 de maio de 2015, no que se valoran as alegacións presentadas por Victoria Paz Gorron Andreica, Unión Fenosa Distribución, S. A. en síntese se manifesta o seguinte: Foi presentado o anexo I ao proxecto na que se corrixen os planos e as afeccións. Solicita que sexa rexeitada a proposta de trazado alternativo polo seguinte: – Os novos afectados piden ser indemnizados, polo que se tería que facer a tramitación da expropiación para determinar o xusto prezo. – Un dos novos afectados non deu o seu consentimento ao novo trazado. – Non se acredita o cumprimento conxunto das condicións establecidas no artigo 162.2 do Real decreto 1955/2000, de 1 de decembro. – O punto 1.5.1 da ITC-LAT 7 do Real Decreto 223/2008, do 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09 dispón: “As liñas eléctricas aéreas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que esta instrución establece. Evitaranse, no posible, os ángulos pronunciados, tanto en planta coma en alzado, e se reducirán ao mínimo indispensable o número de situacións reguladas polas prescripcións especiais do apartado 5.3.” – Victoria Paz Gorron Andreica, mediante escrito do 30 de xuño de 2015, propón un novo trazado alternativo que conta co consentimento do único afectado. – Unión Fenosa Distribución, S. A. en escrito de data 16 de xullo de 2015, valora o novo trazado alternativo solicitado e ven a reiterarse no indicado no escrito do 11 de maio de 2015 indicando ademais, en síntese, o seguinte: – Como ten resolto esa Consellería en diversas ocasións, o solicitante da modificación do trazado é quen ten a obriga de acreditar o cumprimento conxunto das condicións establecidas no artigo 161 do Real Decreto 1955/2000, de 1 de decembro, para que se deba proceder á modificación do trazado. – A requirimento desta Xefatura Territorial, foi aportada por parte de Ana María Pazos documentación adicional para poder avaliar as condicións establecidas no artigo 161 de Real Decreto 1955/2000. Esta documentación foi aportada o día 15/2/2016.5. Solicitouse o preceptivo informe ós seguintes organismos. – Concello de Cabana de Bergantiños: consta informe favorable aceptado polo promotor. – Augas de Galicia: consta informe favorable aceptado polo promotor. – Telefónica: consta informe favorable aceptado polo promotor. – Axencia Galega de Infraestruturas: consta informe favorable aceptado polo promotor. – Deputación Provincial: non consta insforme, polo que se considera aceptado o proxecto.6. Os servizos técnicos da Xefatura tTerritorial emitiron informe favorable sobre a dita solicitude. Consideracións legais e técnicas.1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas por Victoria Paz Gorron Andreica e coas manifestacións de Unión Fenosa Distribución, S. A. cómpre sinalar: – O trazado alternativo foi analizado polos servizos técnicos desta Xefatura Territorial concluíndose: – O custe da variante é superior en mais dun 10 por 100 ao presuposto da parte da liña afectada pola variante. – Dado que non se cumpren todos os requisitos do punto 2 do artigo 161 do Real Decreto 1955/2000, o trazado alternativo proposto non debe considerarse unha limitación á constitución da servidume. – O trazado alternativo debe ser rexeitado polo seguinte: O punto 1.5.1 da ITC-LAT 7 do Real Decreto 223/2008, de 15 de febreiro, polo que se aproba o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09 dispón: “As liñas eléctricas aéreas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que esta instrución establece. Evitaranse, no posible, os ángulos pronunciados, tanto en planta coma en alzado, e se reducirán ao mínimo indispensable o número de situacións reguladas polas prescripcións especiais do apartado 5.3.” O incremento de custe que supón a proposta alternativa vai en contra do principio de mínimo custe para o sistema fixado no punto 2 do artigo 39 da Lei 24/2013, de 26 de decembro, do sector eléctrico.4. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública da instalación de distribución eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuízo de que os interesados poidan interpor calquera outro recurso que se considere pertinente. A Coruña, 17 de marzo de 2016. Isidoro Martínez Arca Xefe territorial da Coruña